b'\n_START_ARTICLE_\nVestgr\xc3\xb8nlandske jagtomr\xc3\xa5der\n_START_SECTION_\nUnder polarcirklen\n_START_PARAGRAPH_\nDet vestgr\xc3\xb8nlandske jagtomr\xc3\xa5de blev optaget p\xc3\xa5 optaget p\xc3\xa5 UNESCOs liste over kandidater til verdensarv den 29. januar 2003._NEWLINE_Det foresl\xc3\xa5ende verdensarvssted er et rektangul\xc3\xa6rt omr\xc3\xa5de p\xc3\xa5 10.210 kvadratkilometer i det midterste Vestgr\xc3\xb8nland mellem Indlandsisen \xc3\xb8st for Kangerlussuaq Lufthavn og vestkysten syd for Sisimiut. Dette vestgr\xc3\xb8nlandske jagtomr\xc3\xa5de best\xc3\xa5r af tre dele: Aasivissuit, Arnangarnup Qoorua (Paradisdalen) og vestkysten.\n_START_SECTION_\nJ\xc3\xa6gerkultur p\xc3\xa5 4.000 \xc3\xa5r\n_START_PARAGRAPH_\nSaqqaq-folket kom til Gr\xc3\xb8nland for over 4.000 \xc3\xa5r siden. Om sommeren drev de jagt i indlandet, og om vinteren drev de fangst ved vestkysten. De folkeslag, der kom til Gr\xc3\xb8nland senere, brugte omr\xc3\xa5det p\xc3\xa5 den samme m\xc3\xa5de._NEWLINE_Ved kysten findes der rester fra vinterbopladserne. I indlandet er det rester fra sommerfangsten. Der findes fx varder, teltringe og grave \xe2\x80\x93 is\xc3\xa6r omkring Aasivissuit og Arnangarnup Qoorua.\n_START_SECTION_\nNedslidning af omr\xc3\xa5det\n_START_PARAGRAPH_\nTidligere var der en omfattende jagt p\xc3\xa5 rensdyrene i indlandet. I de senere \xc3\xa5r er bestanden af moskusokser vokset. Dette giver overgr\xc3\xa6sning og nedslidning af fortidsminderne.'